Tage Ottesen Thott var en af de mest ansete adelsmænd og den største godsejer i Skåne; ved arv og køb og igennem sine ægteskaber sad han inde med [[Trolleholm slot|Eriksholm]], [[Bjärsjöholm slot|Bjersøholm]], [[Skabersjö slot|Skabersø]], [[Barsebäck slot|Barsbæk]], [[Herrestad herred|Herrestad]], [[Trolleberg|Flakkerup]], Ulstrup og flere gårde; i ligprædikenen over ham hedder det også, at han var ''"ligesom en Konge udi Skåneland"''. Han følte i høj grad sin aristokratiske stilling og var på post imod ethvert angreb af kongerne og statsmagten på rigsrådets og adelens rettigheder; 1631 modsatte han sig bestemt Christian IV's Plan om rådenes særskilte votering og 1650 tanken om, at Prins Christian ikke behøvede at vælges til Norge; han var 1648 en modstander af [[Hannibal Sehested (rigsskatmester)|Hannibal Sehested]] og sigtedes 1653 for at have forbudt sine bønder at møde til landmilitsøvelser.
Titler Politik Samfund Historie Ledelse Ledere